**KERGIMO SUTARTIS**

Data

***Sutarties šalys:***

|  |  |
| --- | --- |
| KATĖS SAVININKAS |  |
| Vardas, pavardė |  |
| Telefonas |  |
| Adresas, miestas  |  |
| Veislynas |  |
| Katės titulas, vardas |  |
| Katės gimimo data, EMS kodas |  |

|  |  |
| --- | --- |
| KATINO SAVININKAS |  |
| Vardas, pavardė |  |
| Telefonas |  |
| Adresas, miestas  |  |
| Veislynas |  |
| Katino titulas, vardas |  |
| Katino gimimo data, EMS kodas |  |

1. ***Bendrosios sąlygos***
	1. Ši sutartis sudaroma tarp ***katino savininko***ir ***katės savininko*** dėl kačių kergimo paslaugos.
	2. Katė turi būti sveika, švari, neturėti blusų, kirmėlių ir kitų parazitų.
	3. Katę pristatydamas ***katino savininkui***, ***katės savininkas*** pateikia:
		1. savininkystę patvirtinantį dokumentą (dokumentas parodomas susipažinimui);
		2. veterinarinį pasą, patvirtinantį galiojančius skiepus (dokumentas parodomas susipažinimui);
		3. katės tualetą, pripildytą kraiko;
		4. katės maisto, kurio užtektų 2-7 dienų laikotarpiui, kol katė kergsis su katinu.
	4. Visas išlaidas, susijusias su skiepais, veterinarinėmis apžiūromis ir katės pristatymu ***katino savininkui***, prisiima ***katės savininkas***.
	5. Katė laikoma pas katiną nuo       m.             d. iki       m.             d.
	6. Katinas turi būti sveikas, švarus, neturėti blusų, kirmėlių ir kitų parazitų.
	7. ***Katino savininkas*** katės pristatymo metu pateikia ***katės savininkui***:
		1. kilmės dokumento originalą susipažinimui;
		2. veterinarinį pasą, patvirtinantį galiojančius skiepus, susipažinimui;
		3. katino titulo sertifikato kopiją (jei katinas turi titulą).
	8. Abiejų šalių sutikimu gali būti atlikta veterinarinė apžiūra ir/arba sveikatos tyrimai, kurie turi būti aptarti iki kergimo dienos ir surašyti šios sutarties priede. Įvykęs kergimas reiškia, kad abiems šalims gyvūnų sveikata buvo tinkama ir jie neturėjo jokių pretenzijų.
	9. Jeigu vienai iš šalių iki kačių kergimo momento kyla abejonių dėl kačių sveikatos, šalis gali vienašališkai nutraukti sutartį.
	10. Po kergimo jokie skundai dėl kačių sveikatos nenagrinėjami. Aptikus bet kokius ligos požymius, abi šalys privalo kuo skubiau apie tai pranešti viena kitai.
	11. ***Katino savininkas*** yra atsakingas už katės gyvybę ir sveikatą nuo to momento, kai ***katės savininkas*** katę palieka pas ***katino savininką***, iki momento, kai ***katės savininkas*** pasiima katę iš ***katino savininko***.
2. ***Apmokėjimo už kergimą sąlygos***
	1. Abiejų šalių sutarimu kačių kergimo paslaugos mokestis yra:
		1. dydžio suma už kergimą, iš jų       avansu, prieš kergimą ir       dydžio suma katei susikergus. Galimi kiti atsiskaitymo būdai, tačiau jie turi būti aptarti iki kergimo dienos ir surašyti raštu šios sutarties priede.
	2. ***Katino savininkas*** kilmės dokumento kopiją ***katės savininkui*** atiduoda po pilno atsiskaitymo.
	3. Jeigu katė nesusikergė, nepastojo arba abortavo kačiukus, ***katės savininkas*** gali reikalauti pakartoti kergimą ne daugiau kaip 2 kartus (iš viso 3 kergimai) ir ne vėliau nei po 2 mėnesių nuo pirmo kergimo su tuo pačiu katinu be papildomų mokesčių.
	4. Tuo atveju, kai iš anksto sumokamas avansas, katei po trijų kergimų nepastojus, ***katino savininkas*** neatsako už nepavykusį kergimą ir ***katės savininkui*** avanso negrąžina.
	5. Jeigu ***katės savininkas*** atsisako 2 pakartotinų kergimų, ***katino savininkas*** avanso negrąžina.
3. ***Teisės ir pareigos***
	1. Katino(-ės) agresyvaus elgesio atveju, gręsiančiu nepagydomomis traumomis katei(-inui), ***katino savininkas*** privalo nutraukti kergimą, nedelsiant informuoti ***katės savininką*** ir grąžinti katę ***katės savininkui*** ir avansinį mokėjimą.
	2. ***Katino savininkas*** atsako už tinkamas sąlygas kačių kergimui, jų maitinimą ir higieną.
	3. ***Katino savininkas*** privalo kergti tik su viena kate vieno kergimo metu.
	4. ***Katės savininkas*** privalo kergti katę tik su vienu katinu vienos rujos metu. Pakartotinis kergimas gali būti vykdomas ne anksčiau kaip po 3 savaičių nuo paskutinio kergimo.
	5. ***Katino savininkas*** turi teisę apžiūrėti katę 3 savaites po kergimo ir pamatyti kačiukų vadą bet kuriuo metu po vados gimimo.
	6. ***Katės savininkas*** privalo auginti kačiukus ne trumpiau nei iki 12 savaičių amžiaus, kačiukus nukirminti, sučipuoti, padaryti privalomus skiepus.
	7. Išlaidas, susijusias su kačiukų išlaikymu, augimu ir sveikata, prisiima ***katės savininkas*** iki kačiukų pardavimo momento.
	8. ***Katės savininkas*** privalo aktuoti kačiukus klube nuo 2-4 mėn amžiaus. Visi kačiukai turi būti parduodami su kilmės dokumentais ir auginimo rekomendacijomis.
	9. Kačiukai gali būti registruojami klube, kuriame registruotas katinas, jei su tuo sutinka abi šalys. Tokiu atveju ***katės savininkas*** pateikia ***katino* savininkui** katės kilmės dokumento ir titulo sertifikato kopijas.
4. ***Kitos sąlygos***
	1. Ši sutartis įsigalioja nuo jos pasirašymo dienos ir baigia galioti realizavus kačiukus pagal šios sutarties 5 punktą;
	2. Visi ginčai, kilę dėl neaptartų sutartyje klausimų, sprendžiami Lietuvos Respublikos įstatymų nustatyta tvarka;
	3. Visi sutarties papildymai ir pakeitimai turi būti sudaryti rašytine forma ir pasirašyti abiejų šalių;
	4. Ginčai, kilę šios sutarties įsipareigojimų vykdymo metu, turi būti sprendžiami tarpusavio sutarimo būdu, klube arba teisme;
	5. Sutartis sudaroma dviems egzemplioriais: vienas egzempliorius ***katės*** ***savininkui*** ir kitas – ***katino savininkui***.
5. ***Kačiukų pardavimo sąlygos***
	1. Kačiukai turi būti parduoti .
	2. Kačiukų pardavimas veisimui arba palikimas savo veislyne galimas tik su ***katino savininkės*** raštišku sutikimu, kuris turi būti aptartas iki kergimo dienos ir surašytas šios sutarties priede.
6. ***Kiti susitarimai*** Taip  Ne

Jei „Taip“ langelis pažymimas, prie šio susitarimo privalo būti pridedamas priedas, nurodantis kitų susitarimų detales.

1. ***Šalių parašai***

Katės savininkas Katino savininkas

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vardas, pavardė, parašas Vardas, pavardė, parašas